**KLAIPĖDOS MIESTO SAVIVALDYBĖS**

**ADMINISTRACIJA**

**KLAIPĖDOS MIESTO ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS POSĖDŽIO PROTOKOLAS**

2022 m. gegužės 19 d. Nr. ADM-303

Klaipėda

Posėdis vyko 2022-05-09 13.00-15.45 val.

pirmininko pavaduotoja – Aurelija Jankauskaitė-Bukantienė, Klaipėdos miesto savivaldybės administracijos Urbanistikos ir architektūros skyriaus vyriausioji specialistė;

sekretorė ir narė – Martyna Šeputienė, Klaipėdos miesto savivaldybės administracijos Aplinkosaugos skyriaus vyriausioji specialistė;

nariai:

Viktorija Gričėnaitė, asociacijos „Klaipėdos žalieji“ narė, kraštovaizdžio architektė;

Vitalijus Juška, Klaipėdos miesto savivaldybės administracijos Paveldosaugos skyriaus vedėjas (dalyvavo tik pirmojo klausimo svarstyme);

Liudvika Kuzminčiūtė, asociacijos „Klaipėdos žalieji“ pirmininkė;

doc. dr. Rita Nekrošienė, želdinių ekspertė (vertinimą pateikė individualiai);

Egidijus Bacevičius, Klaipėdos universiteto darbuotojas, biologas;

Gediminas Pocius, Klaipėdos miesto savivaldybės administracijos Statybos leidimų ir statinių priežiūros skyriaus vedėjas (vertinimą pateikė individualiai);

Edita Valiūnienė, Klaipėdos miesto savivaldybės administracijos Miesto tvarkymo skyriaus vyriausioji specialistė;

DARBOTVARKĖ

1. Dėl želdinių būklės vertinimo Baltijos pr. 26 a.
2. SVARSTYTA. Dėl želdinių būklės vertinimo Baltijos pr. 26 a.

Atsižvelgdama į prašymą Komisija įvertino prašomus kirsti želdinius. Želdiniai auga arba po numatomais pastatais, greta jų ar automobilių stovėjimo aikštelės pravažiavimuose, todėl neturi galimybės išlikti augti savo vietose. Želdinių vertinimas pateiktas lentelėje:

|  |  |  |  |
| --- | --- | --- | --- |
| Saugotinų medžių ir krūmų rūšys | Medžio diametras (1,3 m aukštyje), cm | Medžių ir krūmų kiekis | Pastabos |
| kaštonas | 40 | 1 | Būklė bloga, plėštinė kamieno žaizda su puviniu. |
| klevas | 31 | 1 | Būklė patenkinama. Pertūkęs kamienas. |
| 29 | 1 | Būklė patenkinama. Aplūžusios šakos, nedidelis priekelmio puvinys. |
| 23+22+22 | 3 | Būklė patenkinama. Nedidelis priekelmio puvinys. |
| 25 | 1 | Būklė bloga. Kamieno puvinys. |
| 28, 53 | 2 | Būklė patenkinama. Kamieno pažeidimai. |
| gluosnis | 39, 40, 31, 52 | 4 | Būklė gera |
| 34, 54, 45, 60 | 4 | Būklė bloga. Didelis kamieno puvinys. |
| 59 | 1 | Būklė nepatenkinama. Su kamieno puviniu ir plėštine kamieno žaizda. |
| 28 | 1 | Būklė patenkinama. Lajoje daug sausų šakų. |
| 36 | 1 | Būklė patenkinama. Kamieno pažeidimai. |
| uosis | 37 | 1 | Būklė nepatenkinama. Kamieno puvinys. |
| beržas | 29, 26, 32 | 1 | Būklė gera |

Komisijos nariai vertindami projektu nenumatyto, bet akivaizdžiai ant pravažiuojamo kelio esančio beržo (Ø 26 cm) būklę ir estetinę išvaizdą siūlo jį bandyti perkelti. R. Nekrošienė abejoja dėl beržo perkėlimo, nes kokybiškam perkėlimui prireiks specializuotos technikos.

Dėl leidimo kirsti 1 kaštoną, 8 klevus, 11 gluosnių, 1 uosį, 2 beržus, balsavo 8 komisijos nariai, prieš – 0, susilaikė – 0.

Dėl leidimo kirsti 1 beržą balsavo 0 komisijos nariai, prieš – 7, susilaikė – 1.

Dėl leidimo persodinti 1 beržą balsavo 7 komisijos nariai, prieš – 0, susilaikė – 1.

IŠVADA:

Leisti kirsti 8 klevus, 11 gluosnių, 1 uosį, 2 beržus;

Neleisti kirsti 1 beržo;

Leisti persodinti 1 beržą.

|  |  |
| --- | --- |
| Komisijos pirmininkės pavaduotoja, pavaduojanti komisijos pirmininkę | Aurelija Jankauskaitė - Bukantienė |
| Sekretorė | Martyna Šeputienė |